91 żagħżugħ u żagħżugħa ġew preżentati b'ċertifikat wara li temmew diversi stadji tal-programm Youth.inc. Youth.inc, li huwa mmexxi minn Aġenizja Żgħażagħ huwa programm ta' esperjenza edukattiva għal żgħażagħ ta' bejn l-età ta' 16 u 21 sena li jixtiequ jkomplu jibnu fuq l-esperjenza edukattiva tagħhom u jwessgħu l-għarfien tagħhom, il-valuri u l-ħiliet biex jew jidħlu fil-qasam tax-xogħol jew biex jiggwadanjaw kwalifiki biex ikomplu t-taħriġ tagħhom. Il-programm huwa mmirat biex joffri għajnuna liż-żgħażagħ biex jiksbu kompetenzi ewlenin, ħiliet settorjali u tisħiħ fl-għarfien f'livelli differenti. Youth.Inc jiġi offrut bħala programm full-time f'Livell 1, Livell 2 u Livell 3 fil-kumpless ta' Aġenzija Żgħażagħ f'Santa Venera. Il-programm huwa mfassla madwar il-bzonnijiet taż-żgħażagħ li jkompli jsaħħaħ l-irwol kumplimentari tat-tagħlim formali u mhux formali. Youth.inc għandha żewġ livelli ta' dħul skont il-Qafas Malti għall-Kwalifiki. Għaċ-ċerimonja attendew il-Ministru għall-Edukazzjoni Owen Bonnici u s-Segretarju Parlamentari għaż-Żgħażagħ Clifton Grima.